สาสน์จากผู้ว่าราชการจังหวัดฟูกูโอกะเกี่ยวกับการรับมือไวรัสโคโรนาสายพันธ์ 2019 (COVID-19)

タイ語

วันที่ 30 กรกฎาคม

จังหวัดฟูกูโอกะ

○ ยอดผู้ติดเชื้อในจังหวัดฟูกูโอกะสูงขึ้นเกินหนึ่งร้อยคนต่อวันแล้ว เราต้องสกัดกั้นไม่ให้การแพร่ระบาดลุกลามไปมากกว่านี้ เราจึงต้องขอความร่วมมือจากประชาชน และผู้ประกอบการทุกท่านในจังหวัดฯอีกครั้ง

　（１）อันดับแรก ขอให้ประชาชนในจังหวัดฯทุกท่านตระหนักอยู่เสมอว่า “เราจะไม่แพร่เชื้อให้คนอื่น” “ไม่รับเชื้อจากคนอื่น” และ “เราอาจเป็นผู้ติดเชื้อแล้ว”

① ก่อนออกจากบ้านตรวจดูให้แน่ใจว่าเรามีมีสุขภาพแข็งแรงดี ตรวจสอบสภาพการติดเชื้อในสถานที่เป้าหมาย ตรวจสอบมาตรการป้องกันการติดเชื้อของสถานที่ซึ่งจะไปใช้บริการ รวมถึงตัดสินใจว่ามีความจำเป็นต้องเดินทางไปที่นั่นจริงหรือไม่

พบการติดเชื้อใน “ร้านอาหารที่ใช้เลี้ยงรับรอง” มากเป็นพิเศษ ขอให้หลีกเลี่ยงการใช้บริการร้านค้าที่ไม่มีมาตรการป้องกันการติดเชื้อที่เหมาะสม

นอกจากนี้พบการติดเชื้อจากการกินเลี้ยงสังสรรค์เพิ่มขึ้นด้วยเช่นกัน ขอให้ทุกท่านหลีกเลี่ยงการรับประทานอาหารและการนัดกินดื่มเป็นกลุ่มคนจำนวนมาก

② และโปรดปฏิบัติตนอย่างเคร่งครัดในการ “สวมหน้ากากอนามัย” “ล้างมือ” “รักษาระยะห่างระหว่างบุคคล” และ “หลีกเลี่ยง 3Cs”

③ ร้อยละหกสิบของผู้ติดเชื้ออยู่คือหนุ่มสาวช่วงวัยยี่สิถึงสามสิบปี และมีผู้ติดเชื้อไม่แสดงอาการเพิ่มขึ้น จึงขอให้คนหนุ่มสาวระมัดระวังและปฏิบัติตามข้อเรียกร้องด้านบนอย่างเคร่งครัดเป็นพิเศษ เพื่อป้องกันไม่ให้เชื้อแพร่ระบาดไปถึงผู้สูงอายุ ผู้มีโรคประจำตัวและเด็กซึ่งอาการทรุดลงได้ง่าย

（２）หากท่านติดเชื้อ และได้รับการร้องขอให้เข้ารับการรักษาในสถานพยาบาล ขอให้รีบดำเนินการ

（３）และขอความร่วมมือจากผู้ประกอบการทุกท่าน

① ขอให้ดำเนินมาตรการป้องกันการติดเชื้อตามคู่มือแยกรายธุรกิจ

② ขอให้ติดสติ๊กเกอร์ของจังหวัด เพื่อให้ลูกค้าและผู้มาใช้บริการได้เข้าใจ

○　สุดท้ายขอให้ลงทะเบียนแอปพลิเคชัน COCOA เอาไว้ เพื่อแจ้งเตือนกรณีที่ได้สัมผัสกับผู้ติดเชื้อ